ai4bharat/Pralekha huggingface dataset:
পরিবেশওঅরণ্যমন্ত্রক
শিল্পের জন্য ব্যবহৃত নাইট্রোজেন প্ল্যান্ট থেকে চিকিৎসার জন্য ব্যবহৃত অক্সিজেন উৎপাদন
নয়াদিল্লী, ১ মে, ২০২১
দেশজুড়ে কোভিড মহামারীর ফলে উদ্ভুত পরিস্থিতির কারণে চিকিৎসার জন্য অক্সিজেনের চাহিদা বেড়ে গেছে। কেন্দ্রীয় দূষণ নিয়ন্ত্রণ পর্ষদের কাছে শিল্প সংস্থাগুলির যে তথ্য ভান্ডার রয়েছে সেখান থেকে এমন কিছু সংস্থাকে কেন্দ্রীয় সরকার চিহ্নিত করতে বলেছে , যেসব প্ল্যান্টে নাইট্রোজেন উৎপাদনের অতিরিক্ত ব্যবস্থা আছে। এই প্ল্যান্টগুলিতে কিছুটা নাইট্রোজেনের পরিবর্তে অক্সিজেন উৎপাদন করার উদ্যোগ নেওয়া হয়েছে। কেন্দ্রীয় দূষণ নিয়ন্ত্রণ পর্ষদ রাজ্যস্তরীয় দূষণ নিয়ন্ত্রণ পর্ষদের সঙ্গে এ ধরণের সংস্থাগুলিকে চিহ্নিত করার কাজ শুরু করেছে।
প্রায় ৩০টি কারখানাকে চিহ্নিত করা গেছে, যেখানে যন্ত্রাংশের সামান্য কিছু রদবদল ঘটিয়ে ওই কারখানা থেকে নাইট্রোজেনের পরিবর্তে অক্সিজেন উৎপাদন করা সম্ভব হবে। এর মধ্যে কয়েকটি কারখানার যন্ত্রপাতি হাসপাতালের কাছে নিয়ে এসে অক্সিজেন সরবরাহের ব্যবস্থা করা হয়েছে, আর যেখানে তা সম্ভব হয়নি সেখানে ওই কারখানার মধ্যেই অক্সিজেনের উৎপাদন করা হচ্ছে।
মেসার্স ইউপিএল লিমিটেড তাদের একটি নাইট্রোজেন উৎপাদনকারী ইউনিটকে অক্সিজেন উৎপাদনকারী ইউনিটে পরিণত করে গুজরাটের বাপির এলজি রোটারী হাসপাতালে বসিয়েছে। এই ইউনিট থেকে ২৭শে এপ্রিল অক্সিজেন উৎপাদন শুরু হয়েছে। ইউপিএল লিমিটেড আরও কয়েকটি প্ল্যান্টকে অক্সিজেন উৎপাদনকারী প্ল্যান্টে পরিণত করেছে। এই ধরণের প্ল্যান্ট সুরাট এবং আঙ্কেলেশ্বরের হাসপাতালে বসানো হবে। এর জন্য ওই সব প্ল্যান্টে কার্বন আণবিক চালুনির বদলে জিওলাইট আণবিক চালুনি বসানো হয়েছে। এর ফলে ৪-৫ দিনের মধ্যেই এই সব প্ল্যান্ট থেকে অক্সিজেন উৎপন্ন করা সম্ভব হচ্ছে। হাসপাতালের কাছে এই প্ল্যান্টগুলি বসানো হয়েছে। সেখান থেকে কমপ্রেসড অক্সিজেন সহজেই হাসপাতালের রোগীদের সরবরাহ করা হচ্ছে। তবে যেসব কারখানার যন্ত্রাংশ নিয়ে যাওয়া সম্ভব হয়নি সেখানে কারখানায় উৎপাদিত অক্সিজেন সিলিন্ডারে করে হাসপাতালে পাঠানো হচ্ছে।
SC/CB /NS
(Visitor Counter : 187
প্রধানমন্ত্রীরদপ্তর
প্রধানমন্ত্রী আগামীকাল বিশ্বের অগ্রণী তেল ও গ্যাস সংস্থাগুলির মুখ্য কার্যনির্বাহী আধিকারিক এবং বিশেষজ্ঞদের সঙ্গে মতবিনিময় করবেন
নয়াদিল্লি, ১৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আগামীকাল  সন্ধ্যা ৬টায় ভিডিও কনফারেন্সের মাধ্যমে বিশ্বের অগ্রণী তেল ও গ্যাস সংস্থাগুলির মুখ্য কার্যনির্বাহী আধিকারিক ও বিশেষজ্ঞদের সঙ্গে মতবিনিময় করবেন। তেল ও গ্যাস ক্ষেত্রের অগ্রণী আন্তর্জাতিক সংস্থাগুলির প্রতিনিধিদের সঙ্গে এটি এ ধরনের ষষ্ঠ মতবিনিময় কর্মসূচি হতে চলেছে। ২০১৬-তে প্রধানমন্ত্রীর সঙ্গে এ ধরনের মতবিনিময় প্রথম শুরু হয়। অগ্রণী সংস্থাগুলির প্রতিনিধিরা তেল ও গ্যাস ক্ষেত্রের বিভিন্ন গুরুত্বপূর্ণ বিষয় সহ ভারতের সঙ্গে সহযোগিতার সম্ভাবনা খুঁজে বের করা ও বিনিয়োগের বিভিন্ন দিক নিয়ে আলোচনা করবেন।
প্রধানমন্ত্রীর সঙ্গে আগামীকাল হতে চলা এই মতবিনিময় কর্মসূচিতে দীর্ঘস্থায়ীভাবে দূষণমুক্ত শক্তির উৎপাদন ও সদ্ব্যবহার নিয়ে আলোচনা হবে। এছাড়াও, ভারতে হাইড্রোকার্বন অনুসন্ধান ও উৎপাদনে উৎসাহ, শক্তিক্ষেত্রে স্বনির্ভরতা, গ্যাস-ভিত্তিক অর্থনীতি, দূষণমুক্ত শক্তির সদ্ব্যবহারের মাধ্যমে ক্ষতিকারক উপাদানের প্রভাব হ্রাস, পারদর্শীতার সঙ্গে শক্তি সাশ্রয়, গ্রিন হাইড্রোজেন-ভিত্তিক অর্থনীতি, জৈব জ্বালানির উৎপাদন বৃদ্ধি তথা বর্জ্য থেকে সম্পদ সৃষ্টির মতো বিষয়গুলি নিয়েও কথা হবে। এই মতবিনিময় কর্মসূচিতে বিশ্বের অগ্রণী বহুজাতিক সংস্থাগুলির মুখ্য কার্যনির্বাহী আধিকারিক এবং বিশেষজ্ঞরা নিজেদের মত প্রকাশ করবেন।
এই মতবিনিময় কর্মসূচিতে কেন্দ্রীয় পেট্রোলিয়াম ও প্রাকৃতিক গ্যাস মন্ত্রী যোগ দেবেন।
(CG/BD/DM/
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং এর সঙ্গে মার্কিন প্রতিরক্ষা সচিবের টেলিফোনে কথা
নয়াদিল্লি, ২৯ মে, ২০২০
প্রতিরক্ষা মন্ত্রী শ্রী রাজনাথ সিং আজ সন্ধ্যায় মার্কিন প্রতিরক্ষা সচিব ডঃ মার্ক টি এস্পারের সঙ্গে টেলিফোনে কথা বলেন। দুই প্রতিরক্ষা মন্ত্রী কোভিড-১৯ মহামারীর বিরুদ্ধে লড়াইয়ে পারস্পরিক অভিজ্ঞতার ব্যাপারে একে অপরকে অবহিত করেন এবং এই ক্ষেত্রে দ্বিপাক্ষিক সহযোগিতার ধারাবাহিক অগ্রগতিতে সন্তোষ প্রকাশ করেন। উভয় নেতাই দ্বিপাক্ষিক প্রতিরক্ষা সহযোগিতার অগ্রগতি পর্যালোচনা করেন এবং আগামী দিনে এই সহযোগিতা আরও নিবিড় হবে বলে আশা প্রকাশ করেন।শ্রী সিং পারস্পরিক সুবিধাজনক সময়ে সেদেশের প্রতিরক্ষা সচিব ডঃ এস্পারকে ভারতে আসার আমন্ত্রণ জানান। ডঃ এস্পার এই আমন্ত্রণ গ্রহণ করেন।
সম্প্রতি ঘূর্ণিঝড় আমফান – এ পূর্ব ভারতে জীবনহানি ও সম্পত্তির ক্ষয়ক্ষতিতে ডঃ এস্পার শোক প্রকাশ করলে, প্রতিরক্ষা মন্ত্রী শ্রী সিং তাঁর প্রশংসা করেন। দুই মন্ত্রী আঞ্চলিক একাধিক বিষয়ে অভিন্ন নিরাপত্তাগত বিভিন্ন দিক নিয়ে নিজেদের দৃষ্টিভঙ্গী ব্যক্ত করেন।
(CG/BD/SB
শ্রমওকর্মসংস্থানমন্ত্রক
কর্মচারী রাজ্য বিমা নিগমের অধীন হাসপাতালগুলিতে বিমা বহির্ভূত ব্যক্তিরাও চিকিৎসার সুযোগ-সুবিধা পাবেন
নয়াদিল্লি, ৬ ডিসেম্বর, ২০১৮
কর্মচারী রাজ্য বিমা নিগমের  অধীন হাসপাতালগুলিতেও বিমা বহির্ভূত ব্যক্তিরা চিকিৎসার সুযোগ-সুবিধা পাবেন বলে সিদ্ধান্ত গৃহীত হয়েছে। তবে, বহির্বিভাগে  চিকিৎসার জন্য পরিষেবা গ্রহণকারীদের ১০ টাকা এবং হাসপাতালে ভর্তি এমন রোগীদেরকে সিজিএইচএস-এর প্যাকেজ অনুযায়ী ২৫ শতাংশ অর্থ প্রদান করতে হবে। এছাড়াও, পরীক্ষামূলকভাবে আগামী এক বছর ওষুধপত্রের প্রকৃত দাম অনুযায়ী তা রোগীদের সরবরাহ করা হবে। বুধবার  নিগমের ১৭৬তম বৈঠকে এই সিদ্ধান্ত গৃহীত হয়। কেন্দ্রীয় শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার বৈঠকে সভাপতিত্ব করেন। নিগমের অধীন হাসপাতালগুলিতে পরিষেবা প্রদান ব্যবস্থার উন্নয়নে আরও কয়েকটি সিদ্ধান্ত নেওয়া হয়েছে। আশা করা হচ্ছে, সাধারণ মানুষ এ ধরণের চিকিৎসা পরিষেবার ফলে অনেক কম মূল্যে গুণগত মানের চিকিৎসার সুযোগ-সুবিধা পাবেন। একইসঙ্গে, নিগমের এই সিদ্ধান্তের ফলে সাধারণ মানুষের কল্যাণে হাসপাতালের বিভিন্ন পরিষেবারও পূর্ণ সদ্ব্যবহার সুনিশ্চিত হবে।
বৈঠকে জানানো হয়েছে, হাসপাতালের পরিষেবার মান বাড়াতে বিভিন্ন শ্রেণীতে ৫,২০০ শূন্যপদে নিয়োগ করা হচ্ছে। এর মধ্যে রয়েছে, সামাজিক নিরাপত্তা আধিকারিক, বিমা চিকিৎসা আধিকারিক , জুনিয়র ইঞ্জিনিয়ার, শিক্ষক-শিক্ষিকা, আধা-চিকিৎসক ও সেবিকা, স্টেনো প্রভৃতি। নিগমের অধীন বিভিন্ন হাসপাতালে বিশেষজ্ঞ চিকিৎসকদের সংখ্যায় ঘাটতি মেটাতে সিদ্ধান্ত হয়েছে যে, পূর্ণ সময়ের চুক্তির ভিত্তিতে অ্যানাস্থেশিয়া, মেডিসিন, সার্জারি, পেডিয়াট্রিক্স, গাইনি, অর্থো, কার্ডিওলজি, নেফ্রোলজি ও মেডিকেল অঙ্কোলজি বিভাগে বিশেষজ্ঞ চিকিৎসক নিয়োগ করা হবে। জাতীয় স্তরের ন্যূনতম মজুরি হার বাড়িয়ে ১৭৬ টাকা করার প্রেক্ষিতে বৈঠকে সিদ্ধান্ত হয়েছে যে, হাসপাতালগুলিতেও এ ধরণের কর্মীদের ক্ষেত্রে ভবিষ্যনিধি তহবিলে প্রদেয় অর্থের পরিমাণ ১৩৭ টাকা থেকে বাড়িয়ে ১৭৬ টাকা করা হয়েছে। বৈঠকে শ্রম ও কর্মসংস্থান সচিব শ্রী হীরালাল সামারিয়া, নিগমের মহানির্দেশক শ্রী রাজ কুমার এবং কর্মচারী সংগঠনগুলির প্রতিনিধিরা ছাড়াও রাজ্য সরকার এবং মন্ত্রকের আধিকারিকরা উপস্থিত ছিলেন।
SSS/BD/DM
(Visitor Counter : 95
নারীওশিশুবিকাশমন্ত্রক
বিভিন্ন কেন্দ্রীয় মন্ত্রকে যৌন হেনস্থার অভিযোগ
নতুন দিল্লি, ২৯শে জুলাই, ২০২১
কর্মক্ষেত্রে মহিলাদের যৌন হেনস্থা সম্পর্কিত অভিযোগ নিবন্ধীকরণের জন্য নারী ও শিশু বিকাশ মন্ত্রক একটি পোর্টাল তৈরি করেছে। যৌন হেনস্থা প্রতিরোধ সংক্রান্ত অনলাইনে অভিযোগ জানানোর এই পোর্টালটির নাম সেক্সচ্যুয়াল হ্যারাসমেন্ট ইলেক্ট্রনিক বক্স । শি- বক্সে একবার নথিভুক্ত করলে যে কর্তৃপক্ষ এর বিরুদ্ধে ব্যবস্থা নেবে, তার কাছে সরাসরি অভিযোগটি চলে যায়। এই ধরণের অভিযোগের নিষ্পত্তি কোন পর্যায়ে রয়েছে, সেটি শি – বক্সে জানা যায়।
এপর্যন্ত বিভিন্ন কেন্দ্রীয় মন্ত্রকের বিরুদ্ধে ৩৯১ টি অভিযোগ জমা পড়েছে। ২০২০র জানুয়ারী থেকে ১৫০ টি অভিযোগ জমা পড়ে। অভিযোগ আসার পর সংশ্লিষ্ট মন্ত্রক / দপ্তর নির্দিষ্ট পন্থা মেনে ঘটনার তদন্ত শুরু করে। শি – বক্সে জমা পড়া ৩৬ টি অভিযোগ বিশ্লেষণ করে দেখা গেছে, কর্মক্ষেত্রে ২টি জায়গায় মহিলারা যৌন হেনস্থার শিকার হয়েছেন। তিনটি অভিযোগ নির্দিষ্ট একজনের বিরুদ্ধে একজনই দায়ের করেছে। বাকি ৩২ টি অভিযোগ জনঅভিযোগ সংক্রান্ত। মহিলাদের বিরুদ্ধে হিংসা, পণ সংক্রান্ত হেনস্থা, অভব্য আচরণের অভিযোগ করা হয়েছে। ২টি মামলায় কর্মক্ষেত্রে মহিলা হেনস্থা শিকার হয়েছেন এধরণের কোনো অভিযোগ নেই।
কর্মক্ষেত্রে নিরাপদ ও সুরক্ষিত পরিবেশ যাতে মেয়েরা পান, সেটি নিশ্চিত করা সরকারের দায়িত্ব। একারণে সরকার ২০১৩ সালে কর্মক্ষেত্রে মহিলাদের যৌন হেনস্থা প্রতিরোধ এবং অভিযোগ নিষ্পত্তি আইন কার্যকর করে। এর মাধ্যমে কর্মক্ষেত্রে মহিলারা যাতে যৌন হেনস্থার শিকার না হন, সে বিষয়ে প্রয়োজনীয় উদ্যোগ নেওয়া হয়েছে।
এই আইন অনুযায়ী প্রতিটি কর্মক্ষেত্রের নিয়োগকর্তা – সরকারী অথবা বেসরকারী প্রতিটি ক্ষেত্রে মহিলাদের সুরক্ষিত ও নিরাপদ পরিবেশে কাজের সুযোগ দিতে হবে। নিয়োগকর্তাকে একটি অভ্যন্তরীণ কমিটি গঠন করতে । তবে, সংশ্লিষ্ট সংস্থায় ১০ জনের বেশি কর্মী থাকতে হবে । এছাড়া জেলাস্তরে স্থানীয় কমিটিও গঠন করতে হবে।
নারী ও শিশু বিকাশ মন্ত্রক এই মর্মে বিভিন্ন সময়ে রাজ্য / কেন্দ্রশাসিত অঞ্চল এবং কেন্দ্রীয় বিভিন্ন মন্ত্রক / দপ্তরের কাছে প্রয়োজনীয় নীতি নির্দেশিকা পাঠায়। কেন্দ্রীয় মহিলা ও নারী বিকাশ মন্ত্রী শ্রীমতী স্মৃতি জুবিন ইরানী আজ রাজ্যসভায় এক প্রশ্নের লিখিত জবাবে এই তথ্য জানিয়েছেন।
CG/CB/SFS
(Visitor Counter : 76
প্রধানমন্ত্রীরদপ্তর
গুজরাটি নববর্ষে সমস্ত গুজরাটিকে শুভেচ্ছা প্রধানমন্ত্রীর
নয়াদিল্লি, ০৫ নভেম্বর, ২০২১
প্রধানমন্ত্রী শ্রী নরেন্দ্র মোদী গুজরাটি নববর্ষ উপলক্ষে গুজরাটিদের শুভেচ্ছা জানিয়েছেন। নববর্ষ সকলের জীবনের খুশি, সমৃদ্ধি, সুস্বাস্থ্য ও অগ্রগতি নিয়ে আসবে বলে তিনি কামনা করেন।
এক ট্যুইটে প্রধানমন্ত্রী বলেছেন, "સૌ ગુજરાતીઓને નવા વર્ષની હૃદયપૂર્વકની શુભકામનાઓ…!!
આજથી પ્રારંભ થતું નવું વર્ષ….આપના જીવનમાં સુખ અને સમૃદ્ધિનો ઉજાસ પાથરે, આરોગ્ય નિરામય રહે તથા પ્રગતિના નવા સોપાન સર કરનારું બની રહે એવી અંતઃકરણ પૂર્વકની મનોકામના સાથે નૂતન વર્ષાભિનંદન.....॥"
CG/BD/SB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ৩০ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৪৩ কোটি ৮৩ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৮২ হাজার ৪০২।
দেশে সুস্পষ্টভাবে করোনায় আক্রান্তের হার মোট আক্রান্তের ১ শতাংশের নীচে নেমে বর্তমানে ০.২৪ শতাংশ।
সুস্থতার হার বর্তমানে ৯৮..৩৮ শতাংশ।
দেশে গত ২৪ ঘণ্টায় সুস্থ হয়েছেন ৭ হাজার ৪৮৬ জন। এর ফলে, মোট সুস্থতার সংখ্যা ৩ কোটি ৪২ লক্ষ ৫৮ হাজার ৭৭৮।
দেশে গত ২৪ ঘণ্টায় নতুন করে আক্রান্ত ১৩ হাজার ১৫৪ জন।
দৈনিক-ভিত্তিতে আক্রান্তের হার ১.১০ শতাংশ, যা ৮৭ দিন ২ শতাংশের নীচে।
সাপ্তাহিক-ভিত্তিতে আক্রান্তের হার ০.৭৬ শতাংশ, যা গত ৪৬ দিন ১ শতাংশের নীচে।
এখনও পর্যন্ত নমুনা পরীক্ষার সংখ্যা ৬৭ কোটি ৬৪ লক্ষ।
পশ্চিমবঙ্গে করোনার নতুন প্রজাতি ওমিক্রমে আক্রান্তের সংখ্যা ১১। চিকিৎসাধীন একজন সুস্থ হয়েছেন। অন্যদিকে, দেশে মোট ওমিক্রণে আক্রান্তের সংখ্যা ৯৬১ এবং সুস্থ হয়েছেন ৩২০ জন।
CG/BD/SB
(Visitor Counter : 74
অর্থমন্ত্রক
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমনের সঙ্গে সংযুক্ত আরব আমিরশাহীর আর্থিক বিষয়ক মন্ত্রী আব্দুল্লা বিন তৌক আল মারি-র বৈঠক
নতুন দিল্লি, ১২ মে, ২০২২
সংযুক্ত আরব আমিরশাহীর আর্থিক বিষয়ক মন্ত্রী আব্দুল্লা বিন তৌক আল মারি আজ নতুন দিল্লিতে কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমনের সঙ্গে সৌজন্য সাক্ষাৎ করেন। দুই দেশের মধ্যে মজবুত অর্থনৈতিক ও বাণিজ্যিক সম্পর্ক নিয়ে কথা হয়। দুই মন্ত্রী বহু ক্ষেত্রীয় দ্বিপাক্ষিক সম্পর্কের চালিকা শক্তি হিসেবে সর্বাঙ্গীন কৌশলগত অংশীদারিত্বের প্রসঙ্গ উল্লেখ করেন। উল্লেখ করা যেতে পারে, ভারত - সংযুক্ত আরব আমিরশাহীর মধ্যে অর্থনৈতিক অংশীদারিত্ব শীর্ষ সম্মেলনের জন্য সেদেশের উচ্চ পর্যায়ের একটি প্রতিনিধি দল নতুন দিল্লিতে রয়েছে। দুই দেশের মধ্যে নিয়মিত ভিত্তিতে এধরণের মতবিনিময় ও দ্বিপাক্ষিক বৈঠক বর্তমান প্রাতিষ্ঠানিক ব্যবস্থার সর্বাধিক সদ্ব্যবহারে নতুন নতুন পথ খুলে দেবে।
CG/BD/AS/
(Visitor Counter : 77
পর্যটনমন্ত্রক
১৭টি স্থাপত্য ভাস্কর্য সম্বলিত পর্যটন ক্ষেত্রের ১২টি ক্লাস্টারের উন্নয়ন : শ্রী প্রহ্লাদ সিং প্যাটেল
নয়াদিল্লি, ২৩ জুলাই, ২০১৯
পর্যটন মন্ত্রক দেশের ১৭টি স্থাপত্য ভাস্কর্য সম্বলিত পর্যটন কেন্দ্রের ১২টি ক্লাস্টারের উন্নয়নের সিদ্ধান্ত নিয়েছে। এগুলি হল – উত্তরপ্রদেশের তাজমহল ও ফতেহপুর সিক্রি, মহারাষ্ট্রের অজন্তা ও ইলোরা, দিল্লির হুমায়ুনের স্মৃতিসৌধ লালকেল্লা ও কুতুব মিনার, গোয়ার কোলভা, রাজস্থানের আমের দুর্গ, গুজরাটের সোমনাথ ও ধোলাভিরা, মধ্যপ্রদেশের খাজুরাহ, কর্ণাটকের হাম্পি, তামিলনাড়ুর মহাবলীপুরম, অসমের কাজিরাঙা, কেরলের কুমারাকম এবং বিহারের মহাবোধি মন্দির।
মন্ত্রক এগুলির সার্বিক উন্নয়নের জন্য রাজ্য সরকার, স্থানীয় প্রশাসন এবং বিভিন্ন কেন্দ্রীয় মন্ত্রকের সঙ্গে একযোগে কাজ করবে। এর ফলে ঐ জায়গাগুলিতে পৌঁছনোর জন্য যোগাযোগ ব্যবস্থার উন্নয়ন, পর্যটকদের প্রয়োজনীয় স্বাচ্ছন্দ্য, দক্ষতা উন্নয়ন, স্থানীয় জনগোষ্ঠীকে এই কর্মসূচিতে অন্তর্ভুক্ত করা এবং সংশ্লিষ্ট পর্যটন কেন্দ্রগুলির প্রচারের জন্য বেসরকারি বিনিয়োগ আহ্বান করা হবে।
রাজ্যসভায় এক প্রশ্নের জবাবে এ তথ্য দেন কেন্দ্রীয় সংস্কৃতি ও পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল।
CG/CB/DM
(Visitor Counter : 162
প্রধানমন্ত্রীরদপ্তর
প্রত্যেককে যোগ দিবস পালন এবং যোগাভ্যাসকে দৈনন্দিন জীবনের অঙ্গ করে তোলার জন্য প্রধানমন্ত্রীর আহ্বান
‘আমাদের দৈনন্দিন জীবনে যোগ’ শীর্ষক একটি চলচ্চিত্র সকলের সঙ্গে ভাগ করে নিয়েছেন
নয়াদিল্লী, ১২ জুন, ২০২২
প্রধানমন্ত্রী শ্রী নরেন্দ্র মোদী প্রত্যেককে যোগ দিবস পালন এবং যোগাভ্যাসকে দৈনন্দিন জীবনের অঙ্গ করে তোলার জন্য আহ্বান জানিয়েছেন। শ্রী মোদী ‘আমাদের দৈনন্দিন জীবনে যোগ’ শীর্ষক একটি চলচ্চিত্র সকলের সঙ্গে ভাগ করে নিয়েছেন।
একগুচ্ছ ট্যুইটে প্রধানমন্ত্রী বলেছেন, কয়েকদিনের মধ্যেই বিশ্বজুড়ে আন্তর্জাতিক যোগ দিবস পালন করা হবে। আমি আপনাদের সকলকে যোগ দিবস পালনের এবং যোগাভ্যাসকে দৈনন্দিন জীবনের অঙ্গ করে তোলার আহ্বান জানাই। এর উপকারিতা অনেক....
CG/BD/NS
(
সড়কপরিবহণওমহাসড়কমন্ত্রক
দু’চাকার যানের আরোহীদের হেলমেটের জন্য যে বিআইএস সার্টিফিকেশন কার্যকর করার প্রস্তাব রয়েছে, সে ব্যাপারে সড়ক পরিবহণ ও মহাসড়ক মন্ত্রক জনগণের কাছ থেকে মতামত চেয়েছে
নয়াদিল্লি, ০১ অগাস্ট, ২০২০
কেন্দ্রীয় সড়ক পরিবহণ ও মহাসড়ক মন্ত্রক দু’চাকার যানের আরোহীদের জন্য সুরক্ষামূলক হেলমেটগুলির কার্যকরিতা নিশ্চিত করার ব্যাপারে ২০১৬’র ভারতীয় মানক ব্যুরো আইনের আওতায় বাধ্যতামূলকভাবে সার্টিফিকেট সংগ্রহ করা প্রয়োজন বলে খসড়া বিজ্ঞপ্তি জারি করেছে। এই ব্যবস্থা কার্যকর হলে দু’চাকার যানের আরোহীরা কেবল বিআইএস শংসাপত্র সম্বলিত হেলমেট ব্যবহার করতে পারবেন এবং এ ধরনের হেলমেটগুলি ভারতেই উৎপাদিত ও বিক্রি করা যাবে। এমনকি, এই ব্যবস্থা কার্যকর হলে হেলমেটগুলির গুণগত মানে আরও উন্নতি ঘটবে। সেই সঙ্গে, সড়ক সুরক্ষা ব্যবস্থাও বৃদ্ধি পাবে। পক্ষান্তরে, বিআইএস শংসাপত্র সম্বলিত হেলমেট ব্যবহারের ফলে দু’চাকার যানের আরোহীরা মারাত্মক দুর্ঘটনায় আহত হওয়া থেকেও কিছুটা রেহাই পাবেন।
মন্ত্রকের পক্ষ থেকে জারি করা খসড়া বিজ্ঞপ্তিটি সম্পর্কে জনসাধারণ তাঁদের মতামত পাঠাতে পারবেন এই ঠিকানায় – যুগ্মসচিব , সড়ক পরিবহণ ও মহাসড়ক মন্ত্রক, পরিবহণ ভবন, পার্লামেন্ট স্ট্রিট, নতুন দিল্লি – 11 001. ই-মেল করেও মতামত পাঠানো যেতে পারে, ই-মেল আইডি হ’ল - jspb-morth[at]gov[dot]in। বিজ্ঞপ্তি প্রকাশিত হওয়ার ৩০ দিনের মধ্যে মতামত পাঠানো যাবে।
(CG/BD/SB
কেন্দ্রীয়লোকসেবাআয়োগ
কম্বাইন্ড মেডিকেল সার্ভিসেস পরীক্ষা ২০২১-এর ফলাফল
নতুন দিল্লি, ৩ জানুয়ারি, ২০২২
ইউনিয়ন পাবলিক সার্ভিস কমিশন গত ২১ নভেম্বর কম্বাইন্ড মেডিকেল সার্ভিসেস পরীক্ষা গ্রহণ করে। এই পরীক্ষার ফলাফলের ওপর ভিত্তি করে উত্তীর্ণ প্রার্থীদের ইন্টারভিউ / পার্সোনালিটি টেস্টের জন্য ডাকা হয়েছে। ইন্টারভিউ বা পার্সোনালিটি টেস্টের জন্য যে সব প্রার্থীদের ডাকা হয়েছে তাদের কমিশনের ওয়েবসাইটে গিয়ে অনলাইন আবেদনপত্র পূরণ করতে হবে। আগামীকাল থেকে ১৮ জানুয়ারি সন্ধে ছয়টা পর্যন্ত অনলাইন আবেদনপত্র দাখিল করা যাবে। এই অনলাইন আবেদনপত্রের ভিত্তিতে ইন্টারভিউ বা পার্সোনালিটি টেস্টের জন্য প্রার্থীদের সংশ্লিষ্ট মূল্যায়ণ পর্ষদের কাছে উপস্থিত হতে হবে। ইন্টারভিউ / পার্সোনালিটি টেস্টের জন্য প্রার্থীদের স্থান এবং সময় যথা সময়ে কমিশনের ওয়েবসাইটে আপলোড করা হবে। অবশ্য, যোগ্য প্রার্থীদের ইন্টারভিউয়ের নির্দিষ্ট তারিখ ই-সমন লেটারের মাধ্যমে জানিয়ে দেওয়া হবে।
কমিশনের পক্ষ থেকে স্পষ্ট ভাবে জানানো হয়েছে, কোন পরিস্থিতিতেই ইন্টারভিউ / পার্সোনালিটি টেস্টের তারিখ বা সময় পরিবর্তনের জন্য প্রার্থীদের অনুরোধ বিবেচনা করা হবে না। এসম্পর্কিত যে কোন বিষয়ে বিস্তারিত জানার জন্য প্রার্থীরা ইউপিএসসি-র সহায়তা বুথে গিয়ে সরাসরি যোগাযোগ করতে পারবেন। সপ্তাহে কাজের দিন বেলা ১০টা থেকে বিকেল ৫টা পর্যন্ত সহায়তা বুথ খোলা থাকছে। প্রয়োজনে প্রার্থীরা কমিশনের টেলিফোন নম্বরেও যোগাযোগ করতে পারেন। টেলিফোন নম্বরগুলি হল - -23385271/23381125/23098543
CG/BD/AS/
(Visitor Counter : 88
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলির কাছে কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১০৪ কোটি ৫০ লক্ষেরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ১১কোটি ৬৫লক্ষেরও বেশি অব্যবহৃত টিকার ডোজ রয়েছে
নতুনদিল্লী, ২২শে সেপ্টেম্বর, ২০২১
দেশ জুড়ে দ্রুত কোভিড-১৯টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,০৪,৫৮,৪৬,৪১৫ টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে রাজ্য ও কেন্দ্রশাসিত অঞ্চলগুলির কাছে এখনও ১১,৬৫,৫৪,০২৮টি টিকার ডোজ আছে।
CG/CB/NS
(Visitor Counter : 112
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান ৪২টি সিএনজি স্টেশন এবং ৩টি সিটি গেট স্টেশন জাতির উদ্দেশে উৎসর্গ করেছেন
নয়াদিল্লি, ০৬ অক্টোবর, ২০২০
বিভিন্ন ক্ষেত্রে পরিবেশ-বান্ধব কম্প্রেস প্রাকৃতিক গ্যাস  ব্যবহারের প্রসার ঘটাতে পেট্রোলিয়াম ও প্রাকৃতিক গ্যাস এং ইস্পাত মন্ত্রী শ্রী ধর্মেন্দ্র প্রধান আজ ৪২টি সিএনজি স্টেশন এবং ৩টি টরেন্ট গ্যাসের সিটি গেট স্টেশন জাতির জাতির উদ্দেশে উৎসর্গ করেছেন। এদিনের এই উদ্বোধনী অনুষ্ঠানে সমস্ত সিএনজি স্টেশন এবং সিটি গেট স্টেশনগুলি ভিডিও কনফারেন্সের মাধ্যমে সংযুক্ত ছিল।
৭টি রাজ্য ও ১টি কেন্দ্রশাসিত অঞ্চলের ৩২টি জেলায় টরেন্ট গ্যাসের সিটি গ্যাস ডিস্ট্রিবিউশন নেটওয়ার্ক বা শহর-ভিত্তিক গ্যাস বিতরণ ব্যবস্থাপনার অনুমোদন রয়েছে। এদিন যে ৪২টি সিএনজি স্টেশনের উদ্বোধন হয়েছে, তার মধ্যে ১৪টি উত্তর প্রদেশ, ৮টি মহারাষ্ট্র, ৬টি গুজরাট এবং ৪টি পাঞ্জাবে রয়েছে। এছাড়াও, তেলেঙ্গানা ও রাজস্থানে ৫টি করে স্টেশন রয়েছে। উত্তর প্রদেশ, মহারাষ্ট্র ও পাঞ্জাবে ৩টি সিটি গেট স্টেশনের এদিন উদ্বোধন করা হয়েছে।
অনুষ্ঠানের ভাষণে শ্রী প্রধান শহর-ভিত্তিক গ্যাস বিতরণ সংস্থাগুলিকে আরও দৃঢ় জ্বালানি বিপণন কেন্দ্র গড়ে তোলার জন্য আহ্বান জানিয়েছেন। তিনি বলেন, গ্রাহকরা যাতে তাঁদের নিজের ক্রয় ক্ষমতা ও পছন্দ অনুযায়ী, খুচরো বিপণন কেন্দ্র থেকে যে কোনও ধরনের জ্বালানি, যেমন – পেট্রোল, ডিজেল, সিএনজি, এলএনজি কিনতে পারেন বা বৈদ্যুতিক চার্জিং – এর সুবিধা গ্রহণ করতে পারেন, তার জন্য সরকার চিন্তাভাবনা করছে। তিনি আরও বলেন, সাধারণ মানুষের দোরগোড়ায় ভ্রাম্যমাণ ব্যবস্থাপনার মাধ্যমে জ্বালানি পৌঁছে দিতে চায় সরকার। মন্ত্রী বলেন, বৈদ্যুতিক গাড়ির ক্ষেত্রে ব্যাটারি অদল-বদলের সুযোগ-সুবিধার ব্যবস্থা করা হয়েছে। প্রতিটি লেনদেনে ডিজিটাল প্ল্যাটফর্মকে ব্যবহার করার জন্য বিশেষ উৎসাহ প্রদান করা হচ্ছে বলেও শ্রী প্রধান জানান।
কেন্দ্রীয় মন্ত্রী বলেন, ভারত আগামী দিনে বিশ্বের বৃহত্তম জ্বালানি ক্ষেত্রে গ্রাহক হয়ে উঠবে। তিনি আরও বলেন, শহর-ভিত্তিক গ্যাস বিতরণ ব্যবস্থাপনার উন্নয়নে সরকার বিশেষ জোর দিয়েছে। ২০৩০ সালের মধ্যে সিওপি-২১ জলবায়ু পরিবর্তনের লক্ষ্য অর্জনে প্রধানমন্ত্রী যে দৃষ্টিভঙ্গী ব্যক্ত করেছেন, সেই অনুসারে কাজ চালিয়ে যাওয়া হচ্ছে বলেও তিনি জানান। সৌরশক্তি ক্ষেত্রে ভারত বিশ্বের রোল মডেল হয়ে উঠেছে। তিনি আরও বলেন, গ্যাস সরবরাহ পরিকাঠামো ক্ষেত্রে পাইপ লাইন বসানো, গ্যাস টার্মিনাল গড়ে তোলা সহ একাধিক ক্ষেত্রে ৬০ বিলিয়ন মার্কিন ডলারেরও বেশি বিনিয়োগ করা হয়েছে। এছাড়াও, স্বচ্ছ জ্বালানি বৃদ্ধির ওপর জোর দেওয়া হয়েছে এবং বিদেশে থেকে অপরিশোধিত তেল আমদানি হ্রাস করা হয়েছে। তিনি বলেন, জৈব জ্বালানির ওপর সরকার বিশেষ গুরুত্ব দিচ্ছে। কোভিড-১৯ মহামারীর মধ্যেও যেভাবে কর্মীরা কোভিড যোদ্ধারা সহসের সঙ্গে জ্বালানি সরবরাহ দোরগোড়ার পৌঁছে দিয়েছে, তার জন্য বিশেষ ধন্যবাদ জানান তিনি । অনুষ্ঠানে পেট্রোলিয়াম ও প্রাকৃতিক গ্যাস মন্ত্রকের সচিব শ্রী তরুণ কাপুর বলেন, কোভিড-১৯ এর সমস্যা থাকা সত্ত্বেও শহর-ভিত্তিক গ্যাস বিতরণ ব্যবস্থাপনার কাজ চালিয়ে যাওয়া হয়েছে। শহর-ভিত্তিক গ্যাস বিতরণ ব্যবস্থাপনার ক্ষেত্রে যেভাবে উদ্যোগ গ্রহণ করা হয়েছে, তাতে আগামী দিনে দেশীয় উৎপাদন বৃদ্ধি পাবে এবং আত্মনির্ভর ভারত অভিযান ক্ষেত্রে বিশেষ উৎসাহ যোগাবে। এর ফলে, দেশের বিভিন্ন প্রান্তে স্বছ জ্বালানি সরবরাহ সম্ভবপর হবে।
CG/SS/SB
(Visitor Counter : 103
বিদেশমন্ত্রক
ভারত ও জাপানের মধ্যে সাইবার নিরাপত্তা বিষয়ে সহযোগিতা সংক্রান্ত সমঝোতাপত্রের স্বাক্ষর
নয়াদিল্লী, ৭ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও জাপানের মধ্যে সাইবার নিরাপত্তা বিষয়ে সহযোগিতা সংক্রান্ত সমঝোতা স্বাক্ষরের অনুমতি দেওয়া হয়েছে।
এই সহযোগিতা সংক্রান্ত সমঝোতাটি পারস্পরিক স্বার্থকে রক্ষা করতে সাহায্য করবে; যার মধ্যে রয়েছে- সাইবার জগতের ক্ষমতা বৃদ্ধি, গুরুত্বপূর্ণ পরিকাঠামো রক্ষা, নিত্যনতুন প্রযুক্তির বিষয়ে সহযোগিতা, সাইবার নিরাপত্তার জন্য তথ্যের আদান-প্রদান, সাইবার নিরাপত্তার ক্ষেত্রে অশনি সংকেত দেখা দিলে ও সাইবার জগতের বিভিন্ন বিদ্বেষপূর্ণ কাজকর্ম প্রতিহত করা । এর জন্য একটি যৌথ ব্যবস্থাপনা গড়ে তুলবার উদ্দেশ্যে তথ্য যোগাযোগ প্রযুক্তি পরিকাঠামোর নিরাপত্তা বৃদ্ধি করতে হবে।
ভারত ও জাপান সাইবার জগতের ক্ষেত্রে বিশ্বাসযোগ্য, অবাধ, মুক্ত ও নিরাপদ পরিবেশ গড়ে তুলতে অঙ্গীকারবদ্ধ। ইন্টারনেটের মাধ্যমে উদ্ভাবন, আর্থিক সমৃদ্ধি, ব্যবসা-বাণিজ্যের প্রসার ঘটাতে ২টি দেশ একযোগে কাজ করছে। এক্ষেত্রে উভয় দেশের বিস্তৃত কৌশলগত অংশীদারিত্বের সঙ্গে নিজ নিজ দেশের আইন ও আন্তর্জাতিক বাধ্যবাধকতাকে স্বীকৃতি দেওয়া হয়।
উভয় পক্ষই সহযোগিতা সংক্রান্ত এই সমঝোতার বিষয়ে রাষ্ট্রসংঘ সহ আন্তর্জাতিক ক্ষেত্রে সহযোগিতার নিয়মগুলিকে মান্যতা দেয়। তথ্য যোগাযোগ প্রযুক্তির বিভিন্ন সামগ্রীর সরবরাহ শৃঙ্খল বজায় রাখতে ভারত ও জাপান নিজেদের মধ্যে আলোচনা ও কৌশলগত তথ্য বিনিময় করে থাকে। সরকারি স্তরে এবং বাণিজ্যিক প্রতিষ্ঠানগুলির মধ্যে সহযোগিতার মাধ্যমে তথ্য সংযোগ প্রযুক্তির নিরাপত্তাকে আরও দৃঢ় করা হয়। দুই দেশের সংশ্লিষ্ট ক্ষেত্রের সংস্থাগুলির সক্রিয় অংশগ্রহণ এবং সহযোগিতার ফলে এই প্রক্রিয়া আরও শক্তিশালী হয়েছে।
CG/CB
(Visitor Counter : 96
প্রধানমন্ত্রীরদপ্তর
শ্রী গুরু রামদাস জির প্রকাশ পর্বে প্রধানমন্ত্রীর শুভেচ্ছা
নতুনদিল্লি, ২রা নভেম্বর, ২০২০
প্রধানমন্ত্রী শ্রী নরেন্দ্র মোদী শ্রী গুরু রামদাস জির প্রকাশ পর্বে সকলকে শুভেচ্ছা জানিয়েছেন।
প্রধানমন্ত্রী বলেছেন, “শ্রী গুরু রামদাস জি অন্যের সেবা করা, সব রকমের অসাম্য ও বৈষম্য দূর করার ওপর গুরুত্ব দিতেন। তাঁর সহিষ্ণু ও সম্প্রীতির সমাজ গড়ে তোলার উদ্যোগ, আমাদের সকলকে অনুপ্রাণিত করে। সকলকে শ্রী গুরু রামদাস জির প্রকাশ পর্বে শুভেচ্ছা জানাই।‘
CG/CB
(
কেন্দ্রীয়মন্ত্রিসভা
কেন্দ্রীয় মন্ত্রিসভা পরিবর্তনশীল চলাচল ব্যবস্থা এবং ব্যাটারি স্টোরেজ সংক্রান্ত একটি কৌশল অনুমোদন করেছে
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে পরিবর্তনশীল চলাচল ব্যবস্থা ও ব্যাটারি স্টোরেজ সংক্রান্ত একটি জাতীয় মিশন স্থাপন করার সিদ্ধান্ত অনুমোদিত হয়েছে। এর ফলে, একটি পরিচ্ছন্ন, সুসংবদ্ধ, অংশীদারিত্ব-ভিত্তিক, সুষম এবং সার্বিক চলাচল সংক্রান্ত ব্যবস্থা গড়ে তোলা সম্ভব হবে। অন্যদিকে, ২০২৪ সাল পর্যন্ত পাঁচ বছরের জন্য কার্যকর একটি ‘পর্যায়ক্রমিক উৎপাদন কর্মসূচি’তে রপ্তানিযোগ্য সুসংহত ব্যাটারি উৎপাদনের বৃহদায়তন কারখানা গড়ে তোলা এবং বিদ্যুৎ কোষ উৎপাদন কারখানা গড়ে তোলার ব্যবস্থা থাকবে। প্রস্তাবিত জাতীয় মিশন এ সংক্রান্ত কর্মসূচির খুঁটিনাটির বিষয়ে চূড়ান্ত সিদ্ধান্ত নেবে এবং বিভিন্ন বিষয়ে অনুমোদন দেবে। এছাড়াও, ২০২৪ সাল পর্যন্ত পাঁচ বছরের জন্য কার্যকর ‘পর্যায়ক্রমিক উৎপাদন কর্মসূচি’তে বিদ্যুৎ-চালিত যানবাহনের যন্ত্রাংশ থেকে যাবতীয় প্রয়োজনীয় জিনিসপত্র উৎপাদনের স্থানীয়-ভিত্তিক ব্যবস্থা করা হবে। এই কর্মসূচির বিষয়েও প্রস্তাবিত মিশনটি সিদ্ধান্ত নেবে।
CG/PB/SB
(Visitor Counter : 187
কর্মী, জন-অভিযোগএবংপেনশনমন্ত্রক
স্বার্থান্বেষীরা কৃষি বিলগুলি নিয়ে বিভ্রান্তিকর অপপ্রচার চালাচ্ছে: ড. জিতেন্দ্র সিং
নতুন দিল্লি, ২৪শে সেপ্টেম্বর, ২০২০
কেন্দ্রীয় মন্ত্রী ড. জিতেন্দ্র সিং আজ এখানে বলেছেন, স্বার্থান্বেষী কিছু মানুষ কৃষি বিলগুলি সম্পর্কে বিভ্রান্তকর অপপ্রচার ছড়াচ্ছে। কৃষকদের প্ররোচিত করে ক্ষুদ্র রাজনৈতিক উদ্দেশ্য পূরণেই এই অপচেষ্টা।
দূরদর্শনে এক সাক্ষ্যাৎকারে ড. সিং বলেন, হাস্যকর পরিহাস হল এটাই যে কৃষি বিলগুলি সম্পর্কে ভিত্তিহীন যেসব গুজব এবং অপপ্রচার চালানো হচ্ছে, তার সঙ্গে কৃষি বিলগুলির কোনো সম্পর্ক নেই। উদাহরণস্বরূপ তিনি বলেন, কৃষকদের বিপথে চালিত করার জন্য নূন্যতম সহায়ক মূল্য সম্পর্কে অপপ্রচার করা হচ্ছে। এদিকে কৃষি বিলগুলিতে নূন্যতম সহায়ক মূল্যে হস্তক্ষেপ করার কোনো কথাই উল্লেখ নেই। স্বাভাবিক ভাবেই, নূন্যতম সহায়ক মূল্য ব্যবস্থা আগের মতোই অব্যহত থাকবে।
ড. সিং আরো বলেন, কৃষি বিলগুলির মাধ্যমে কৃষকদের আরো স্বাধীনতা দিয়ে কৃষিক্ষেত্রের উদারীকরণের চেষ্টা হয়েছে। যাতে কৃষকরা আরো বেশি উপার্জনের সুযোগ পান।
বিলগুলি সম্পর্কে অপপ্রচার ছড়ানো হচ্ছে যে, বড় সংস্থাগুলি চুক্তির নাম করে পক্ষান্তরে কৃষকদের শোষণ করবে। প্রকৃতপক্ষে এটিও কৃষি বিলের পরিপন্থী। এপ্রসঙ্গে ড. সিং আরো বলেন, বড় সংস্থাগুলির সঙ্গে কৃষকদের যে চুক্তি হবে তার ফলে কৃষকরা উৎপাদিত পণ্যের ন্যায্যমূল্য পাবেন এমনকি কৃষকরা যে কোনো সময় স্বেচ্ছায় কোনো রকম জরিমানা ছাড়াই চুক্তি থেকে বেরিয়ে আসতে পারবেন।
ড. সিং অভিযোগ করে বলেন, যারা এই বিলের বিরোধীতা করছেন এবং কৃষকদের প্ররোচিত করছেন, প্রকৃতপক্ষে তারা নির্বাচনে ফায়দা নেওয়ার ক্ষেত্রে ব্যর্থ চেষ্টা চালাচ্ছেন।
CG/BD/SFS
(Visitor Counter : 169
প্রধানমন্ত্রীরদপ্তর
পণ্য ভিত্তিক উন্নয়ন এবং বাণিজ্যে স্বাচ্ছন্দ্য সুনিশ্চিত করার কাজে প্রযুক্তির ব্যবহার হচ্ছে দেখে খুশি : প্রধানমন্ত্রী
নয়াদিল্লি, ২ এপ্রিল, ২০২৩
প্রধানমন্ত্রী শ্রী নরেন্দ্র মোদী ন্যাশনাল লজিস্টিক্স পোর্টাল মেরিনের মোবাইল অ্যাপ সাগর সেতু নিয়ে সন্তোষ প্রকাশ করেছেন। কেন্দ্রীয় বন্দর, জাহাজ এবং জলপথ মন্ত্রী শ্রী সর্বানন্দ সোনোওয়ালের এক ট্যুইটের প্রত্যুত্তরে প্রধানমন্ত্রী বলেছেন;
“বন্দর ভিত্তিক উন্নয়ন বাণিজ্যে স্বাচ্ছন্দ্য সুনিশ্চিত করার কাজে প্রযুক্তির ব্যবহার হচ্ছে দেখে খুশি।”
PG/AB/NS
(
প্রধানমন্ত্রীরদপ্তর
পদ্ম সম্মান প্রাপকদের প্রশংসা করলেন প্রধানমন্ত্রী
নয়াদিল্লি, ২৫ জানুয়ারি, ২০২১
প্রধানমন্ত্রী শ্রী নরেন্দ্র মোদী এ বছরের পদ্ম সম্মান প্রাপকদের প্রশংসা করেছেন।
এক ট্যুইট বার্তায় শ্রী মোদী বলেছেন, “যাঁরা পদ্ম সম্মানে ভূষিত হয়েছেন, তাঁদের সকলের জন্য আমরা গর্বিত। জাতি এবং সার্বিকভাবে মানবজাতির প্রতি তাঁদের অবদানকে ভারত লালিত করে। সমাজের বিভিন্ন ক্ষেত্রে এইসব ব্যতিক্রমী ব্যক্তিত্বরা যে গুণগত পরিবর্তন নিয়ে এসেছেন তা অন্যদের জীবনে সুফল বয়ে এনেছে।”